《寄毛都官》
宋代·张伯玉

寄问副车毛国镇，别来风味久如何。
蓬莱阁上谁同饮，宛委山前几番歌。
应向兰亭摛彩笔，曾教西子画清蛾。
若还问我今何似，比著前春醉更多。

作者简介：建州建安人，字公达。第进士。尝为苏州郡从事。仁宗嘉祐中为御史，出知太平府，后为司封郎中。工诗善饮，时号张百杯，又曰张百篇。有《蓬莱集》。